ઐશ્વર્યા મજુમદાર (જન્મ 5 ઓક્ટોબર 1993) એક ભારતીય ગાયિકા છે. તેણીએ 2007-2008ના મ્યુઝિકલ રિયાલિટી શો સ્ટાર વોઇસ ઓફ ઈન્ડિયા - છોટે ઉસ્તાદમાં 15 વર્ષની ઉંમરે જીત મેળવીને લોકપ્રિયતા મેળવી હતી. સમગ્ર શોમાં જજ દ્વારા તેના અભિનયની ખૂબ પ્રશંસા કરવામાં આવી હતી, જેમાં તેણીએ અન્વેષા દત્તા ગુપ્તા સાથેની સ્પર્ધા જીતી હતી. તેણીએ હિમેશ રેશમીયાની ટીમ ‘હિમેશ વોરિયર્સ’માં મ્યુઝિક કા મહા મુકાબલામાં પણ ભાગ લીધો હતો. તેણે ગુજરાતી અને હિન્દી ફિલ્મો માટે અનેક ગીતો ગાયા છે. તેણી અંતાક્ષરી - ધ ગ્રેટ ચેલેન્જમાં પણ જોવા મળી હતી.

ઐશ્વર્યાના માતાપિતા બંને ગાયકો છે અને તેણીએ ૩ વર્ષની ઉંમરે શ્રીમતી મોનિકા શાહ પાસેથી ભારતીય શાસ્ત્રીય સંગીતની તાલીમ શરૂ કરી હતી. તેણીએ પુરુષોત્તમ ઉપાધ્યાય અને અનિકેત ખંડેકર પાસેથી સૂરનો પાઠ લીધો. તેણીએ સાત વર્ષની ઉંમરે સા રે ગા મા પા માં ભાગ લીધો હતો. છોટે ઉસ્તાદ સ્પર્ધામાં પ્રવેશતા પહેલા, તેણીને ગુજરાતી સંગીત  દ્વારા તેમની પ્રતિભા માટે માન્યતા આપવામાં આવી હતી. ઐશ્વર્યા એ 11 વર્ષની ઉંમરે નાગપુર ખાતે પહેલી સોલો કોન્સર્ટ પહોંચાડી, અને ભારત અને વિદેશમાં અનેક સોલો કોન્સર્ટ કર્યા. તેણીને ઇન્ડિયન આઇડોલ સીઝન 5 માટે પસંદ કરવામાં આવી હતી, પરંતુ જજો દ્વારા તેને દૂર કરવામાં આવી હતી.

રેકોર્ડિંગ્સ 
ગૌરાંગ વ્યાસના સંગીત નિર્દેશનમાં, ઐશ્વર્યા એ પોતાનો પહેલો સોલો આલ્બમ તથા ગુજરાતી ભક્તિ ગીતો રેકોર્ડ કર્યા. ફેબ્રુઆરી ૨૦૦૩માં ઐશ્વર્યા એ ગુજરાતી ફિલ્મ ઘર મારૂ મંદિર માટે તેનું પ્રથમ પ્લેબેક ગીત રેકોર્ડ કર્યું હતું. આ ઉપરાંત તેણીએ અન્ય આલ્બમ્સ જેવા કે સાત સૂરોના સરનામ, પાલવ, સ્વરાભિષેક, વિદેશિની, નિરાલો મુકામ, ઐશ્વર્યાની નર્સરી માટેની કવિતા, સપના સાથે ઐશ્વર્યા અને અલ્લક મલ્લક શામેલ છે. તેણીએ  ૨૦૦૮માં હિન્દી ટીવી સિરિયલ "દિલ મીલ ગયે" માટે થીમ ગીત "આસ્માની રંગ હું" રેકોર્ડ કર્યું હતું. તેણીનું પહેલું બોલીવુડ પ્લેબેક ગીત "હરિ પુત્તર -એક ડ્યુદ" જુલાઈ,  ૨૦૧૧ માં હરિ પુત્તર: કોમેડી ઓફ ટેરિયર્સ ફિલ્મમાં રિલીઝ થયું હતું.  તેણીએ ચાર હિન્દી ફિલ્મોમાં પોતાનો અવાજ આપેલ અને 2012 માં કન્નડ મૂવી ક્રેઝી લોકા માટે "એલે ઇલેજે"નું રેકોર્ડિંગ પણ કરેલું. 2015 માં, તેણીએ ફ્રોઝન (2013), ફ્રોઝન ફીવર (2015) અને 2017 માં ઓલાફની ફ્રોઝન એડવેન્ચર (2017) ફિલ્મના હિન્દી ડબિંગમાં અન્નાના પાત્ર તરીકે પોતાનો અવાજ આપ્યો હતો અને તેણીએ આ ફિલ્મોમાં અવાજ ઉપરાંત ગાયન પણ કર્યું હતું.

એન્કરિંગ 
ઐશ્વર્યા એ નચ બલીયેની ચોથી સીઝનમાં બે અઠવાડિયા માટે,  મમી કે સુપર સ્ટાર્સ - સ્ટાર ટીવી, NDTV-Imagine- પર ખાસ હમ યંગ હિન્દુસ્તાની, લિટલ સ્ટાર એવોર્ડ 2008, અને હાર્મોની સિલ્વર એવોર્ડ્સ 2008 માટે એન્કરિંગ કરેલું છે.

યુ ટ્યુબ 
2012 માં, ઐશ્વર્યાએ તેની યુટ્યુબ ચેનલ શરૂ કરી, જેમાં હાલ 4,70,000 થી વધુ સબ્સ્ક્રાઇબર્સ અને 55 મિલિયનથી વધુ વ્યૂઝ છે.

ઓળખ 
ઐશ્વર્યાને 5 એપ્રિલ, 2008 ના રોજ અમુલ સ્ટાર વોઇસ ઓફ ઈન્ડિયા સ્પર્ધામાં અમિતાભ બચ્ચનના વરદ હસ્તે "છોટે ઉસ્તાદ" એવોર્ડ મળ્યો હતો. 2006 માં તેણીને "શાહુ મોદક એવોર્ડ", 2008 માં "પાવર -100" અને 2009 માં "સંગીત રત્ન" પણ એનાયત કરાયો હતો. "આંતરરાષ્ટ્રીય ચિલ્ડ્રન ડે" પર તેમની સિધ્ધિઓ બદલ ગુજરાતના ચેમ્બર ઓફ કોમર્સ એન્ડ ઇન્ડસ્ટ્રીમાં તેમનું સન્માન કરવામાં આવ્યું હતું. 2008 માં ભારતીય ફેડરેશન ઓફ એસોસિએશન દ્વારા પણ તેણીની પ્રશંસા કરવામાં આવી હતી. ઐશ્વર્યાને ન્યૂયોર્કના ભારતીય સમુદાયે અમેરિકન રાષ્ટ્રગીત ગાવવા માટે આમંત્રણ આપ્યું હતું, ત્યારબાદ ઐશ્વર્યાએ 19મી ઓગસ્ટ, 2009 ના રોજ ભારત પરેડ દિવસ માટે ભારતીય રાષ્ટ્રગીત ગાયું હતું. કન્નડ કદરી એવોર્ડ્સ- 2011 મેંગ્લોરમાં ઉત્કૃષ્ટ યુવા પ્રતિભા બદલ તેણીને સન્માનિત કરાઇ હતી. તેણીને ટેડ ટોક આપવા માટે ગુજરાતની સૌથી પ્રાચીન અને ખૂબ જ પ્રતિષ્ઠિત ઇજનેરી સંસ્થા લાલભાઇ દલપતભાઇ કોલેજ ઓફ એન્જિનિયરિંગ, અમદાવાદ ખાતે આમંત્રણ અપાયું હતું જે  કાર્યક્રમ 15 એપ્રિલ 2018 ના રોજ યોજાયો હતો.

ડિસ્કોગ્રાફી

વિડિઓગ્રાફી

References 

 સત્તાવાર વેબસાઇટ
જીવિત લોકો
ભારતીય મહિલા ગાયકો
૧૯૯૩માં જન્મ